Lirikë me shi

Lirikë me shi është vëllimi i fundit poetik që botoi Azem Shkreli sa qe gjallë. U botua në vitin 1994 në Prishtinë, ndërsa në Tiranë në vitin 1997.

 Përmbajtja 
“Përshëndetje me miq” është poezia që hap vëllimin. Ajo është poezi kushtuese për Kadarenë, të cilin poeti e quan “o dega ime e epër e fisit “. Poezia që i jep titullin vëllimit ‘’Lirikë me shi’’është ajo që e mbyll atë. Universin e vëllimit poetik ‘Lirikë në shi’ e përbëjnë atdheu, liria, historia, koha, njeriu dhe mendësia.

Vëllimi “Lirikë me shi” shfaq si veçori të parë faktin që Shkreli nuk bëhet rob i skemave apo i rregullave të ngurta të metrikës. Si i tillë ai shfaqet poet që nuk i kushton rëndësi parësore formës së vargut, strofës apo tërë poezisë, por porosisë që mishërohet në to, pa dyshim dhe mjeteve të shprehjes poetike të mendimit e të ndjenjës. Të ndjerit i lirë, e ka bërë poetin të përdorë larmi vargjesh: nga të maturat tek të lirat; larmi strofash: nga distiku te katrena ose poezi pa strofa, ose poezi si prozë.

Si poezi moderne, poezia e këtij vëllimi lejon shumësi leximesh. Ajo mbetet një tekst i hapur.

 Botime 
 Lirikë me shi, 1994, Prishtinë.
 Lirikë me shi, 1997, Onufri, Tiranë.
 Lirikë me shi, 2020, Onufri, Tiranë. 

 Shih edhe 
 Zogj dhe gurë

 Referime 

 Literatura